Diari Oficial de la Generalitat Valenciana


Sumari del DOGV 8221, del 26-01-2018 (2018/54)

RESOLUCIÓ de 15 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 75/13-AIA Otos.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/54


Data del document
:   15-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Otos
    * impacte ambiental

RESOLUCIÓ de 15 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 75/13-AIA Otos. [2018/54]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 75/13-AIA Otos.  
  
  
«Declaració d'impacte ambiental  
Expedient: 075/0537-IQD.  
Projecte: projecte bàsic de la variant est d'Otos (clau: AC-548PB).  
  
Òrgan promotor: Diputació de València.  
Òrgan substantiu: Diputació de València.  
Localització: terme municipal d'Otos (València).  
  
Descripció del projecte  
1. Objecte del projecte  
L'objecte del projecte és la construcció de la variant de la carretera CV-616 a la població d'Otos, a fi de resoldre la problemàtica de funcionalitat, accessibilitat i seguretat viària de l'eix viari JE-067-UJ-14 al seu pas pel nucli urbà de la dita població.  
2. Descripció de les característiques més rellevants de l'actuació prevista  
Les característiques geomètriques de l'actual travessia d'Otos generen una situació contínua de perillositat i molèsties a la població. Aquesta travessia presenta una secció transversal insuficient que impedeix l'encreuament de vehicles de grans dimensions, i ocasiona obstruccions del viari urbà, demores excessives i, en conseqüència, una deficient funcionalitat de la infraestructura viària.  
L'execució de la variant de la CV-616 projectada pretén així modificar l'ús del tram de travessia urbana que passarà a formar part de la xarxa viària municipal una vegada eliminat el trànsit de pas que genera la problemàtica existent.  
El projecte bàsic que es presenta es refereix a una via convencional de doble sentit, amb dos carrils de circulació, un per sentit, i limitació d'accessos a les propietats contigües. S'han estudiat diverses alternatives tant pel costat oest com per l'est, amb traçats desenvolupats per a una velocitat de projecte de 50 o 60 km/h i que afecten tots únicament el terme municipal d'Otos.  
S'ha optat finalment per una solució de variant pel costat est del nucli urbà d'Otos, amb un traçat que naix en la carretera CV-616, en l'actual rotonda situada al nord del nucli urbà i que una vegada passat aquest connectarà en la CV-615, i es projectarà una nova rotonda en aquest punt d'entroncament. Aquest traçat permet una velocitat de projecte de 60 km/h.  
La longitud total de la variant és de 1.244 m i la secció tipus prevista, amb una amplària total de 9,5 m consta d'una calçada amb dos carrils de 3 m d'amplària, voreres d'emergència exteriors d'1 m i bermes de 0,75 m.  
Es projecten dos interseccions que permetran garantir la continuïtat dels dos camins de major importància de la xarxa municipal que es veuen intersectats per la variant, el camí d'Otos i el camí de Padur, aproximadament en els PK 0+520 i 0+200 respectivament. Es projecta així mateix la reposició de la resta de camins que formen la xarxa local de camins agrícoles per a garantir l'accés a totes les propietats travessades.  
  
Per al drenatge longitudinal s'han definit diverses cunetes tant en desmunt com de protecció de peu de talús, i en aquells trams en què l'escolament de la plataforma cap al talús de terraplé és de major importància, s'ha previst la col·locació d'una rigola de coronació limitada per un rastell muntable, amb desaigüe a baixants cada 30 m.  
  
Per al drenatge transversal, a més de 4 passos salvacunetes en les interseccions, es defineixen 5 obres de drenatge transversal. Per a permetre el pas de fauna s'habiliten dos obres de drenatge transversal per mitjà de marcs de 2x2 m amb banquetes laterals de 0,50 m d'amplària.  
S'ha estudiat la reposició dels principals serveis afectats, aquests són: enllumenat en la rotonda, telefonia, xarxa de reg per goteig de la zona de cultius, xarxa d'aigua potable del municipi i xarxa de camins agrícoles.  
S'estima un termini d'execució de les obres de 8 mesos.  
Respecte de les alternatives proposades, en l'EIA s'han plantejat dos corredors, pel costat oest i est del nucli urbà. Dins dels corredors es defineixen dos alternatives pel costat oest i tres alternatives pel costat est. Després d'una primera fase d'anàlisi preliminar d'alternatives es descarta el corredor oest degut als problemes existents quant a la funcionalitat i velocitat de la via, i per les afectacions previstes tant a les propietats existents com al barranc. En una segona fase s'ha procedit a valorar les tres alternatives plantejades i es valora com més avantatjosa l'alternativa est 2 a causa del millor ajust a l'orografia, menor afectació a les propietats, al paisatge i per la millor connexió amb els camins agrícoles.  
  
Tramitació administrativa  
1. Consulta prèvia  
Amb data 23 de novembre de 2011, es rep en el Servei d'Avaluació d'Impacte Ambiental consulta emesa per l'Àrea de Carreteres de la Diputació de València, a fi de fer complir l'article 6 del Reial decret legislatiu 1/2008, d'11 de gener, pel qual s'aprova el text refós de la llei d'impacte ambiental de projectes.  
La documentació remesa per a la consulta prèvia consisteix en un document inicial per a l'avaluació d'impacte ambiental, en el qual es descriuen breument les actuacions a realitzar, es realitza una succinta caracterització del medi i dels possibles impactes ambientals, i es proposen una sèrie de mesures preventives i correctores de manera general.  
  
«Informes en fase de consulta prèvia:»  
Per a la determinació de l'abast del projecte i de l'amplitud de l'estudi d'impacte ambiental, es van sol·licitar durant la fase de consulta prèvia i basant-se en el document d'inici presentat, els informes següents:  
- A l'Ajuntament d'Otos que va informar favorablement el document d'inici sense fer cap consideració ambiental respecte d'aquest.  
  
- Al Servei d'Infraestructura Verda i Paisatge, de la Conselleria d'Infraestructures, Territori i Medi Ambient, el qual va remetre informe en data 20 de gener de 2012, en el qual realitza una sèrie de consideracions que a continuació es transcriuen:  
«(?) En consonància amb l'article 6.1.b del TRLEIAP, i atés que la primera mesura per a evitar o mitigar un impacte paisatgístic o visual és la localització i ordenació del paisatge, en el document s'han presentat dos possibles solucions diferenciades pel discórrer de la traça, segons siga pel costat est o oest del nucli urbà, i que al seu torn engloben diverses alternatives:  
- Per al costat est es presenten tres alternatives, condicionades pels límits físics com són el propi nucli urbà i el naixement del barranc de la Marjal. La primera de les alternatives s'acosta el més possible al nucli urbà i la segona al camí paral·lel al barranc, i la tercera és una alternativa a ambdós per la zona central.  
- Per al costat oest trobem dues alternatives molt semblants, diferenciades només per la seua arrancada des de la rotonda, on hi ha un sector de sòl urbanitzable, i on una d'aquestes l'evita i l'altra el travessa, i el límit físic d'ambdós és també en nucli urbà i, en aquest cas, el barranc de la Mata.  
Des del punt de vista de paisatge, es considera més idònia la solució oest, i concretament l'alternativa O1, atés que manté la proximitat al nucli urbà i minimitza els possibles espais residuals entre el nucli i la futura infraestructura, i al seu torn permet zona lliure per al manteniment del riu com a Infraestructura Verda.  
  
Tal com estableix l'article 6.1.b del TRLEIAP, és necessari que es justifique l'elecció i la necessitat de la solució adoptada en relació amb totes les condicions (tècniques, ambientals, paisatgístiques, etc.) que requereix una actuació d'aquestes característiques.  
Donat l'entorn periurbà on se situa la futura infraestructura, es proposa plantejar un carril bici/passeig de vianants que acompanye la infraestructura i que permeta el recorregut d'aquesta, així com les connexions amb altres camins de la zona i el nucli urbà d'Otos (...)».  
  
«Document d'abast de l'estudi d'impacte ambiental.»  
Amb data 3 de maig de 2012 es remet a la Diputació de València el document de determinació de l'abast i contingut de l'estudi d'impacte ambiental, d'ara en avant EIA, en què s'assenyalen aquelles consideracions ambientals a tindre en compte en el dit document per a l'avaluació d'impacte ambiental iniciada. En el projecte bàsic no es fa referència al document de determinació de l'abast i contingut de l'estudi d'impacte ambiental.  
2. Actuacions de l'avaluació d'impacte ambiental  
Amb data 25 de juny de 2013 es rep de la Diputació de València la sol·licitud d'emissió de la declaració d'impacte ambiental, i es remet per a això la documentació corresponent al projecte bàsic de la variant est d'Otos, incloent-hi el corresponent estudi d'impacte ambiental, estudi de paisatge, estudi acústic i estudi arqueològic.  
Informes per a l'avaluació d'impacte ambiental.  
Com a part de la documentació presentada per a l'emissió de la declaració d'impacte ambiental, la Diputació de València incorpora a l'expedient els informes de caràcter ambiental següents:  
- Informe de PATRICOVA sobre risc d'inundació, emés amb data 15 de juliol de 2013 pel Servei d'Infraestructura Verda i Paisatge, de la Conselleria d'Infraestructures, Territori i Medi Ambient, en el qual es conclou que la variant projectada no està afectada per risc d'inundació.  
  
- Informe del Servei d'Infraestructura Verda i Paisatge, emés amb data 28 de febrer de 2014, en el qual es realitzen les consideracions següents:  
- «[?]Respecte del traçat definitiu de la via i dels vials de servei, s'estima necessari ajustar-lo en major grau als camins existents i minimitzar la fragmentació del parcel·lari que caracteritza el patró paisatgístic de la unitat de paisatge agrícola afectada (tram comprés entre els PK 0+850 i 1+200, aproximadament) i estudiar la possibilitat de condicionar els camins existents (camí de la Travessa, per exemple) com a vies de servei i limitar la construcció de nous vials amb l'únic fi de garantir l'accessibilitat a les propietats rústiques.  
  
En tot cas, s'haurà de plantejar un tractament i una secció adequats per a compatibilitzar els camins de servei amb l'ús ciclista i de vianants, tal com se sol·licitava en el nostre anterior informe, i minimitzar l'ús d'asfalts i paviments impermeables.  
S'haurà de concretar un tractament adequat per a la resta de parcel·les d'escassa superfície que resulten del traçat proposat, i incorporar-los al disseny del projecte».  
- Informe d'afectacions d'índole paleontològica, emés per la Direcció General de Patrimoni Cultural amb data 28 de setembre de 2011, en el qual s'assenyala que no s'han detectat afectacions d'aquesta naturalesa i no cal abordar cap tipus d'actuació prèvia per a la salvaguarda d'aquest concret patrimoni.  
- Informe patrimonial vinculant, emés el 7 de maig de 2013 favorablement per la directora general de Cultura, que informa el següent:  
  
«[...] El projecte bàsic de la variant d'Otos analitzat no té afectació al patrimoni cultural en cap de les seues manifestacions.  
Així mateix es recorda que:  
Qualsevol troballa d'índole arqueològica o paleontològica haurà de ser comunicada immediatament a l'administració competent i que totes aquelles remocions de terres que puguen afectar possibles àrees amb restes arqueològiques o paleontològics han de tindre la deguda autorització d'aquesta Direcció General.  
  
3. Informació pública  
La Diputació de València va sotmetre el projecte bàsic i l'estudi d'impacte ambiental de la variant est d'Otos, a informació pública per mitjà de publicació en el Butlletí Oficial de la Província núm. 109, de data 9 de maig de 2013, per un termini de 30 dies hàbils.  
Segons certificat emés el 19 de juny de 2013 pel registre general de la Diputació de València, tal com consta en l'escrit de data 30 de setembre de 2012 pel qual la Diputació Provincial de València remet els informes sectorials rebuts després de la informació pública, no s'ha formulat cap al·legació durant el període d'informació pública.  
  
  
Afectacions legals  
Patrimoni cultural  
De conformitat amb l'article 11 de la Llei 5/2007, de 9 de febrer, de modificació de la Llei 4/1998, d'11 de juny, de la Generalitat Valenciana, del patrimoni cultural valencià, els estudis d'impacte ambiental relatius a qualsevol classe de projectes, hauran d'incorporar l'informe de la Conselleria de Cultura i Esport sobre la conformitat del projecte amb la normativa de protecció del patrimoni cultural.  
Consta en l'expedient l'informe de la Conselleria de Cultura i Esport sobre la conformitat del projecte amb la normativa de protecció del patrimoni cultural.  
Camins ramaders  
En virtut de la Llei 3/1995, de camins ramaders, el traçat projectat afecta el següent camí ramader, que no està classificat al terme municipal d'Otos però si al de Beniatjar:  
- Assagador del camí d'Otos, d'amplària legal 6 metres, en el PK 0+520, on està projectat un encreuament a nivell. La longitud classificada al terme municipal de Beniatjar és de 1.800 metres.  
Llei de protecció contra la contaminació acústica.  
De conformitat amb l'article 36 de la Llei 7/2002, de 3 de desembre, de protecció contra la contaminació acústica, les actuacions subjectes a impacte ambiental que siguen susceptibles de produir soroll o vibracions hauran d'adjuntar un estudi acústic.  
Decret 120/2006, d'11 d'agost, del Consell, pel qual s'aprova el reglament de paisatge de la Comunitat Valenciana.  
De conformitat amb l'apartat 4.f de l'article 48, els projectes d'infraestructures o obres públiques hauran d'anar acompanyats d'estudi d'integració paisatgística.  
Espais naturals protegits  
El traçat projectat finalitza en l'encreuament amb la carretera CV-615, a partir del qual està una àrea compresa entre les dues carreteres que està classificada, d'acord amb la zonificació del PRUG del paisatge protegit Ombria del Benicadell, com a àrea d'amortiment d'impactes.   
L'àrea d'actuació està dins de l'àrea prioritària de la zona de protecció d'avifauna per instal·lacions elèctriques Ombria del Benicadell, d'acord amb la Resolució 15 d'octubre de 2010, del conseller de Medi Ambient, Aigua, Urbanisme i Habitatge i vicepresident tercer del Consell, pel qual s'estableixen les zones de protecció de l'avifauna contra la col·lisió i electrocució, i s'ordenen mesures per a la reducció de la mortalitat d'aus en línies elèctriques d'alta tensió.  
Llits naturals  
El traçat projectat discorre pròxim al naixement del barranc de la Marjal en l'entorn del PK 0+800.  
Sòl forestal  
No hi ha àrees catalogades com a forestals al llarg del traçat projectat.  
Classificació i qualificació del sòl  
La nova variant projectada discorre per sòl qualificats pel pla general d'Otos com a sòl no urbanitzable comú i sòl no urbanitzable de protecció agrícola.  
  
Consideracions ambientals.  
1. Identificació, descripció i valoració dels impactes més rellevants  
  
Amb aquest epígraf es pretén remarcar els efectes generats per l'actuació.  
L'impacte ambiental més important durant l'execució de les obres és l'ocupació del sòl. Així mateix poden resultar afectats els sòls adjunts a la traça, compactant-se i disminuint la seua capacitat agrològica. L'estudi d'impacte ambiental preveu la necessitat d'aportació de materials procedents de pedreres i graveres, i s'identificaran aquestes en la zona d'estudi. De la mateixa manera no preveu que s'haja de generar un excedent important de terres a causa de la reutilització de materials per a compensar terraplens i desmunts. En cas de generar un excedent de materials, es portaran a abocador legalitzat o tramitar l'autorització per a la reutilització de les terres en una obra distinta.  
La vegetació que es veurà afectada és la pròpia de camps de cultiu de secà i erms, amb escàs valor botànic.  
No es preveu un impacte ambiental important sobre el patrimoni cultural, en no haver-se detectat en les prospeccions efectuades en l'àmbit de la variant d'Otos cap jaciment arqueològic, ni bé d'interés etnològic.  
Durant la fase de funcionament, cal destacar l'impacte paisatgístic i l'afectació al camí ramader assagador del camí d'Otos, que encara que no estiga classificada al terme municipal s'haurà de considerar la seua afectació i habilitar per a aquesta una reposició de pas adequada a les seues característiques. La fauna que es veurà afectada per les obres serà bàsicament l'associada a àrees mitjanament antropitzades amb zones de cultiu de secà i relativament pròximes a barrancs i la zona de forest del Benicadell. Respecte de l'impacte acústic, s'han realitzat prediccions per a l'estat futur per mitjà de models matemàtics predictius, i resulten valors compatibles amb els valors legals establits. L'estudi acústic inclòs en l'EIA diu que es comprovarà si se superen en 10 dBA els objectius de qualitat a la seua posada en ús, en tractar-se d'una infraestructura existent, d'acord amb l'article 27 del Decret 104/2006, de 14 de juliol, del Consell, de planificació i gestió en matèria de contaminació acústica, circumstància que no correspon a la nova infraestructura viària projectada.  
2. Establiment de mesures correctores i/o protectores.  
Durant l'execució de les obres, entre les mesures detallades per a controlar l'impacte d'ocupació del sòl, es proposa que:  
- En el cas que hi haja un excés de terres sobrants, se sol·licitarà la utilització de residus inerts en la Conselleria d'Infraestructures, Territori i Medi Ambient, per a poder utilitzar aquests materials en la restauració de zones degradades, etc., en compte de portar-les a un abocador, segons el Decret 200/2004, d'1 d'octubre, del Consell de la Generalitat Valenciana. En el cas que s'opte per la utilització de residus inerts segons el Decret 200/2004, s'haurà d'indicar a l'òrgan ambiental la ubicació i l'ús definitiu en els informes que integren el PVA.  
  
En l'EIA no s'especifica quins terrenys s'ocuparan temporalment per a instal·lacions auxiliars i amuntegaments, encara que en el PVA s'inclou entre els aspectes objectes de vigilància ambiental la verificació de la localització d'instal·lacions auxiliars fora de les zones excloses. Entre les zones excloses s'haurà d'incloure, entre altres terrenys de major valor ambiental, terrenys pròxims al llit del barranc de la Marjal i la filera de pins al costat de la nova rotonda a executar.  
No es consideren necessàries mesures en matèria de patrimoni. No obstant això, s'estableix que si en el transcurs de les obres es trobara alguna resta arqueològica o d'interés historicoartístic, el promotor està obligat a comunicar-ho a la direcció general competent de la Conselleria de Turisme, Cultura i Esport i a adoptar les mesures de conservació necessàries mentre la Conselleria emeta un informe respecte d'això.  
  
Entre les mesures previstes en el projecte en relació amb la gestió de residus s'inclou un sistema de gestió de residus de l'obra, amb separació d'aquests en funció de la seua tipologia i considerant-se la posterior arreplega i tractament. No es preveu com un dels supòsits a controlar en el programa de vigilància ambiental.  
Durant la fase de funcionament, pel que fa a l'impacte paisatgístic es proposa la revegetació dels talussos de terraplé per mitjà d'una hidrosembra que s'haurà de realitzar d'acord amb la zonificació de les diferents àrees que s'establisquen en el projecte constructiu. Una altra mesura inclosa en l'EIA és el trasplantament de 75 oliveres de la traça de la carretera per a revegetar altres zones afectades per les obres. No es consideren mesures suficients, per la qual cosa s'haurà de:  
- Revegetar tots els talussos generats en l'execució de la infraestructura i no sols els terraplens, i es procedirà a l'execució de bermes intermèdies en les quals on siga possible es plantarà espècies arbustives amb l'objecte de minimitzar la formació de xaragalls.  
- Realitzar un ajust del traçat projectat utilitzant en la mesura que siga possible els camins existents, principalment en el tram de la carretera comprés entre els PK 0+850 i 1+200 aproximadament.  
- Dissenyar una secció transversal adequada per a compatibilitzar els camins de servei amb l'ús ciclista i de vianants, i evitar en la mesura que es puga l'ocupació d'asfalts i paviments impermeables.  
- Les xicotetes parcel·les d'escassa superfície resultants del traçat projectat hauran d'incorporar-se al projecte i dissenyar per a aquestes un tractament paisatgístic adequat a l'entorn.  
Per a minimitzar l'efecte barrera que la infraestructura produeix sobre la fauna es proposen en l'EIA l'execució de dues obres de drenatge executades amb marcs de formigó de 2x2 m amb banquetes laterals de 0,50 m d'amplària i 0,40 m d'alçària realitzades amb barandat de 10 cm, en els PK 0+320 i 0+800 corresponent a les obres de drenatge transversal 1 i 4. El marc dissenyat en el 0+320, amb l'objectiu de donar continuïtat al camí d'Otos (assagador del camí d'Otos) amb adequades condicions de rapidesa, comoditat i seguretat, s'haurà d'ampliar a un marc de formigó armat de 4x5 m.  
No està prevista la incorporació de mesures en matèria acústica, ja que no es preveu que se superen els objectius de qualitat. No obstant això, s'haurà de realitzar mesuraments acústics en diferents punts del traçat de la via a la seua posada en funcionament per a comprovar que no se superen els objectius de qualitat definits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
  
3. Programa de vigilància ambiental  
L'estudi d'impacte ambiental estableix l'existència d'un programa de vigilància i seguiment ambiental que pretén dur a terme un control durant les fases d'execució, garantia i funcionament, del compliment de les indicacions i mesures protectores i correctores contingudes en l'estudi d'impacte ambiental. Respecte del seu contingut, es considera adequat, encara que es considera que ha de completar-se amb:  
  
- Informació sobre gestió integrada de terres i materials d'obra.  
  
- Informació sobre la contaminació acústica en la fase d'explotació de la infraestructura.  
- Incloure en el pressupost del projecte les partides necessàries per a la realització del programa de vigilància ambiental.  
Dins de la gestió d'accessos es pretén minimitzar les afectacions al terreny i adaptar la seua tipologia al medi en què s'ubica. Es concretaran les actuacions d'adequació (desbrossaments, reforços de ferm, etc.).  
Amb el control i la vigilància de la gestió integrada de terres i materials de l'obra es pretén gestionar tots els materials de l'obra, tant d'aquells procedents de l'obra que, per les seues característiques, poden ser reutilitzats en aquesta, com els materials excedentaris, els quals podran ser reutilitzats en altres obres, portats a abocadors o empleats com a residus inerts adequats en obres de restauració, condicionament i reblert o amb fins de construcció, així com de tots els materials procedents de préstecs externs a l'obra. La gestió integrada de terres i materials de l'obra permetrà optimitzar els recursos de materials existents, maximitzar la reutilització dins de la pròpia obra o en obres externes i minimitzar, per tant, els impactes ambientals derivats de les actuacions descrites. Si s'opta per reutilitzar els residus inerts en la Conselleria d'Infraestructures, Territori i Medi Ambient, per a poder utilitzar aquests materials en la restauració de zones degradades, etc., en compte de portar-los a un abocador, segons el Decret 200/2004, d'1 d'octubre, del Consell de la Generalitat Valenciana, s'indicarà a l'òrgan ambiental la ubicació i l'ús definitiu.  
  
El PVA no ha incorporat la regulació dels nivells d'emissió sonora durant la fase d'execució de les obres, fase de garantia i funcionament, tal com exigeix el Decret 104/2006. En compliment d'aquesta normativa, el PVA incorporarà, a la posada en marxa de la instal·lació, una auditoria acústica en què es comprove que els nivells sonors transmesos per la instal·lació en els receptors més pròxims, no superen els límits establits en la taula 1 de l'annex II de la Llei 7/2002, i assenyalarà que en tractar-se d'una infraestructura nova no és d'aplicació el supòsit del marge de 10 dBA dels objectius de qualitat per a infraestructures existents. En el cas que els resultats no foren els esperats, l'òrgan substantiu proposarà mesures que permeten aconseguir els límits legalment establits.  
Estableix la participació d'agents de la gestió ambiental, en particular, fixa que el PVA es durà a terme per un director ambiental d'obra, que també serà l'encarregat de l'emissió dels informes tècnics periòdics i de la seua remissió a la Conselleria d'Infraestructures, Territori i Medi Ambient. També s'estableix que el contractista tindrà un responsable tècnic en medi ambient.  
Respecte de la gestió d'informació a l'òrgan ambiental, s'indica que es remetran una sèrie d'informes en el marc del PVA.  
Prèviament a l'inici de les obres, l'òrgan substantiu comunicarà l'inici de les obres a l'òrgan ambiental. També notificarà el fi de les obres i l'inici de la fase d'explotació.  
Durant la fase d'execució de les obres es proposa remetre informes abans de l'acta de comprovació del replantejament i després de l'acta de recepció de les obres i durant la fase de garantia, amb periodicitat semestral. Es considera que aquests informes no són suficients, perquè no permeten conéixer com estan evolucionant els factors ambientals durant les obres ni durant l'ús de les infraestructures. Per això, es requereix que es complete durant l'execució amb la remissió d'informes semestrals de les obres i informes davant d'imprevistos de caràcter ambiental i després de dos anys de la posada en funcionament de la infraestructura.  
Respecte del contingut dels informes que componguen el PVA:  
El contingut de l'informe previ a l'acta de comprovació del replantejament s'haurà de preveure amb:  
- Anàlisi de la integració de la DIA en el projecte.  
- Modificacions introduïdes en el PVA presentat per a l'avaluació ambiental del projecte per a adaptar-se a la DIA.  
- Nova documentació ambiental generada (entre altres es detallarà el pressupost de les mesures correctores i protectores incloses en l'estudi d'impacte ambiental i en la DIA).  
Els informes que s'emeten amb una freqüència semestral durant l'execució de l'obra contindran informació sobre el seguiment ambiental de les obres, en particular: desenvolupament de les obres, àmbits controlats i resultats, reportatge fotogràfic i documents generats (com ara permisos, documentació relativa a la maquinària, registres de materials [...]).  
Els informes davant d'imprevistos de caràcter ambiental durant l'execució de l'obra es remetran en el cas que les mesures proposades per la direcció ambiental d'obres no donen els resultats esperables. En el cas que aquests imprevistos es puguen resoldre per la direcció ambiental d'obres, simplement s'inclouran com un epígraf més del contingut dels informes semestrals.  
El contingut de l'informe després de l'acta de recepció de les obres hauria de fixar-se en la globalitat de les obres i tindre una estructura semblant a les que s'han presentat durant les obres.  
Durant la fase de garantia, amb periodicitat semestral, s'haurà de centrar en els aspectes detallats en el PVA (sorolls generats per l'explotació de les obres, mesures de protecció de la fauna i recuperació ambiental i integració paisatgística).  
L'informe després dels dos anys de la posada en servei de les infraestructures haurà de ser semblant al detallat en la fase de garantia.  
L'òrgan ambiental es reserva la potestat de visitar l'execució de les obres i el funcionament del projecte, en el marc de la vigilància i seguiment ambiental, per a verificar l'eficàcia de les mesures establides, la magnitud dels impactes i qualsevol imprevist o canvi en el projecte que sorgisca durant l'execució i funcionament de la via. Així mateix, es reserva la potestat de plasmar tota la informació anterior en un informe pertinent.  
  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament, annex I, apartat 8.a del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, modificat pel Decret 32/2006, de 10 de març, del Consell de la Generalitat.  
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.  
3. L'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'impacte ambiental, atribueix la competència a l'òrgan ambiental, per a la Declaració d'Impacte Ambiental dels projectes a què s'aplique aquesta llei.  
4. L'article 16 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, formule la següent declaració d'impacte ambiental:  
  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte bàsic de la variant d'Otos, sempre que aquest es desenvolupe amb les previsions de l'estudi d'impacte ambiental i amb les condicions establides a continuació.  
  
Segon  
El projecte inclourà en el seu pressupost totes les mesures correctores i/o protectores previstes en l'estudi d'impacte ambiental, com les que s'estableixen en aquesta DIA.  
L'estudi d'impacte ambiental i, en conseqüència, el projecte haurà de completar-se amb les mesures següents:  
- En el cas que siga necessari realitzar una nova obertura per a l'obtenció de materials, aquesta se sotmetrà, amb caràcter previ a la seua utilització, al procediment de declaració d'impacte ambiental.  
- El marc de formigó armat de 2x2 m, dissenyat per a l'obra de drenatge transversal núm. 1, situada en el PK 0+320, haurà d'ampliar-se a 4x5 m per a donar continuïtat a l'itinerari de la assagador del camí d'Otos, amb adequades condicions de rapidesa, comoditat i seguretat.  
- Els cultius limítrofs que es vegen afectats per les obres hauran de restituir-se al seu estat original una vegada finalitzades aquestes. De la mateixa manera les séquies de reg i els camins agrícoles afectats per l'execució del projecte hauran de reposar-se després de les obres. En cas d'afectació a séquies de reg en funcionament, haurà de garantir-se la seua continuïtat durant l'execució de les obres.  
- La integració vegetal i paisatgística es completarà amb:  
- Revegetació de tots els talussos generats en l'execució de la infraestructura i no sols els terraplens, i es procedirà a l'execució de bermes intermèdies en les que on siga possible es plantarà espècies arbustives amb l'objecte de minimitzar la formació de xaragalls.  
- Realitzar un ajust del traçat projectat utilitzant en la mesura que siga possible els camins existents, principalment en el tram de la carretera comprés entre els PK 0+850 i 1+200 aproximadament.  
- Dissenyar una secció transversal adequada per a compatibilitzar els camins de servei amb l'ús ciclista i de vianants, i evitar en la mesura que es puga l'ocupació d'asfalts i paviments impermeables.  
- Les xicotetes parcel·les d'escassa superfície resultants del traçat projectat hauran d'incorporar-se al projecte i dissenyar per a aquestes un tractament paisatgístic adequat a l'entorn.  
El PVA s'haurà de pressupostar i incloure les partides necessàries per a la realització d'aquest. A més s'inclourà les observacions següents:  
  
- Els factors controlats durant l'execució de les obres s'ampliaran amb la gestió integrada de terres i materials d'obra, i la restauració paisatgística. En el cas que s'opte per la utilització de residus inerts segons el Decret 200/2004, s'haurà d'indicar a l'òrgan ambiental la ubicació i l'ús definitiu.  
- Altres dels factors controlats que s'haurà d'ampliar és la contaminació acústica en la fase d'explotació de la infraestructura, i realitzar una auditoria acústica a la seua posada en ús per a comprovar que no se superen els objectius de qualitat en l'entorn de l'actuació.  
- La gestió d'informació a l'òrgan ambiental inclourà:  
- La notificació de l'inici i final de les obres a l'òrgan ambiental, així com l'inici de la fase de funcionament.  
- La remissió dels informes previs a l'acta de comprovació del replantejament, semestrals, davant d'imprevistos de caràcter ambiental i posterior a l'acta de recepció de les obres durant la fase d'execució de les obres.  
- La remissió de l'informe durant la fase de garantia amb caràcter semestral.  
- La remissió de l'informe després de dos anys de la posada en funcionament de la infraestructura.  
Qualsevol canvi del projecte que tinga lloc després de l'emissió d'aquesta DIA (ja siga prèvia a l'inici de les obres, ja siga durant la seua execució o durant el seu funcionament) i puga suposar una modificació substancial des del punt de vista de les afectacions ambientals, haurà de ser comunicada immediatament a l'òrgan ambiental, que podrà procedir a l'avaluació dels seus efectes i a l'establiment, si és el cas, de mesures correctores i/o protectores.  
  
Tercer  
Notificar a les parts interessades que, contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, de 10 de març, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
València, 7 d'abril de 2014.- El director general d'Avaluació Ambiental i Territorial: Juan Giner Corell.»  
  
València, 15 de desembre de 2017.- El director general de Medi Natural i d'Avaluació Ambiental: Antoni Marzo i Pastor.